b'\n_START_ARTICLE_\nDramilo\n_START_PARAGRAPH_\nDramilo je pesem Valentina Vodnika, sprva objavljena leta 1795 v Veliki pratiki.\n_START_SECTION_\nPobude\n_START_PARAGRAPH_\nPesem je prvi\xc4\x8d iz\xc5\xa1la brez naslova v Veliki pratiki za leto 1795, prvotna verzija pa je nastala \xc5\xbee do srede junija 1794, saj je baron \xc5\xbdiga Zois 25. junija 1794 Vodniku, ki je kot duhovnik slu\xc5\xbeboval na Koprivniku v Bohinju, poslal svojo in Linhartovo kritiko teksta, v kateri je zaporedoma citiral vse verze, jih slogovno in tudi vsebinsko ocenil ter predlagal nekatere spremembe, npr.: _NEWLINE_Kranjc tvoja du\xc5\xbeela je zdrava_NEWLINE__NEWLINE_Odlo\xc4\x8den nagovor in verz._NEWLINE_Nje lega teb\xc2\xb4 k`pridu ta prava _NEWLINE__NEWLINE_Trdo po zlogih, besedah in razumljivosti._NEWLINE_Lega je trupla tvojiga rast_NEWLINE__NEWLINE_Ima nekaj spotakljivega v besedi truplo, ki je tukaj ne morete rabiti \xe2\x80\x93 misel je dobra in resni\xc4\x8dna. Gorenjci so resni\xc4\x8dno ponosni na svojo rast in zlasti na to, da pri njih ni gol\xc5\xa1avosti in dr._NEWLINE_K `vsakimu delu s`trden ku hrast._NEWLINE__NEWLINE_Ta primera pove manj kot prej\xc5\xa1nja pohvala. S tem sicer tako dober verz razpade \xe2\x80\x93 \xc5\xa1e bolj pa njegova vsebina \xe2\x80\x93 ker lepa ravno ne ustreza besedam terden ku hrast._NEWLINE_Na \xc5\xa1tilu je glava vsajena _NEWLINE_Lastnost mu ne manca nebena._NEWLINE__NEWLINE_Oba sta preve\xc4\x8d nedolo\xc4\x8dna, preve\xc4\x8d nejasna \xe2\x80\x93 kdo naj bi takoj uganil \xe2\x80\x93 in vendar je treba le uganiti! Z Linhartom mogo\xc4\x8de niti ne razumeva pomena!_NEWLINE_Pojle, kuj\xc4\x8da, goizdi, gore_NEWLINE_Nogradi, rude tebe rede._NEWLINE__NEWLINE_Nadvse posre\xc4\x8dena, resnice polna verza! Svetovala bi le, da bi prestavili goizdi dol, rude pa gor. _NEWLINE_Vse tebi natura ponudi_NEWLINE__NEWLINE_Odli\xc4\x8dno!_NEWLINE_Od nje se prejemat ne mudi._NEWLINE__NEWLINE_Misel \xc2\xbbne zamudi, izrabljaj dobrotljivo ponudbo narave,\xc2\xab\xc2\xa0je povedana \xc4\x8dustveno in po resnici. \xc2\xbbNe mudi se prejemat itn.\xc2\xab\xc2\xa0za Gorenjsko manj dr\xc5\xbei in je manj pateti\xc4\x8dno. Ker je pri roki znan izraz \xc2\xbbne zamudi\xc2\xab, se da ta verz zlahka izbolj\xc5\xa1ati._NEWLINE_Lenega \xc4\x8daka stergan rokav,_NEWLINE_Palca bera\xc5\xa1ka, prazen bokav_NEWLINE__NEWLINE_Sklep, ki je po u\xc4\x8dinku vreden ve\xc4\x8d kot sto pridig \xe2\x80\x93 po resni\xc4\x8dnem ljudskem tonu in ljudskem okusu pa ve\xc4\x8d kot sto tiso\xc4\x8d Carmina \xe2\x80\x93 tak\xc5\xa1ni verzi ostanejo ve\xc4\x8dno!_NEWLINE_Ker pravzaprav manjka samo pet verzov, da bi bila pesem popolna, in je torej ve\xc4\x8d kot polovica \xc5\xbee zelo dobra \xe2\x80\x93 tako dobra, da tak\xc5\xa1ne \xc5\xa1e nikoli nismo mogli pokazati v na\xc5\xa1em ljudskem jeziku \xe2\x80\x93 zatrdno upava, da se boste potrudili in jih zamenjali z drugimi \xe2\x80\x93 in potem, \xc4\x8de boste dali v vse druge pesmi o mesecih toliko izvirnosti, dobre volje, resnice, verzifikacije \xe2\x80\x93 in potrpljenja s kritiko, potem boste prvi kranjski pesnik \xe2\x80\x93 ali bolje re\xc4\x8deno \xe2\x80\x93 ste to \xc5\xbee!\xc2\xab\xc2\xa0_NEWLINE_Vodnik je ve\xc4\x8dino kriti\xc4\x8dnih opomb upo\xc5\xa1teval, spremenil posamezne verze, jih zamenjal ali druga\xc4\x8de prerazporedil. Pesmo na moje rojake je popravil tudi za objavo v prvi pesni\xc5\xa1ki zbirki, jo kasneje \xc5\xa1e predeloval in ji med drugim dal tudi naslov Dramilo ter Dramilo mojim rojakom.\n_START_SECTION_\nInterpretacija\n_START_PARAGRAPH_\nPo vsebini gre za pou\xc4\x8dno opisno pesem, t. i. budnico, saj prebuja slovensko socialno in prvi\xc4\x8d tudi narodno zavest (v kasnej\xc5\xa1ih popravkih je izraz Krajnc nadomestil s Slovencem), kar je skladno s temeljno idejo razsvetljenskega racionalizma 18. stoletja. Pesnik v obliki nagovora poziva rojake k delovnemu, po\xc5\xa1tenemu in pametnemu \xc5\xbeivljenju, ki prina\xc5\xa1a razvoj, blaginjo, zadovoljstvo ter sre\xc4\x8do. Po njegovem mnenju imajo mo\xc5\xbenost za uspe vsi ljudje, ne glede na dru\xc5\xbebeni polo\xc5\xbeaj (razsvetljenci so zagovarjali enakost med ljudmi). Tudi Slovenci imamo vse predpogoje \xe2\x80\x93 naravno danost, fizi\xc4\x8dno in umsko sposobnost za delo, vendar se moramo za uspeh potruditi sami. Najve\xc4\x8dja nesre\xc4\x8da, ki nam lahko prepre\xc4\x8di napredek, je lenoba, zato se jo moramo izogibati. V zadnji kitici je svarilo za lenobe: lenega \xc4\x8daka strgan rokav, palca bera\xc5\xa1ka, prazen bokal. V \xc5\xbeivljenju ni huj\xc5\xa1ih te\xc5\xbeav, razpolo\xc5\xbeenje je pre\xc5\xbeeto z dobrodu\xc5\xa1nostjo, preprostostjo in optimizmom. _NEWLINE__NEWLINE_Z vsebino je skladana tudi forma, ki se zrcali v \xc5\xbeivahnem ritmu alpske posko\xc4\x8dnice. To je oblika kitice, ki izvira iz ljudskih petih pesmi, verz se giblje v plesnem ritmu s tri\xc4\x8detrtinskim taktom, stopica je obi\xc4\x8dajno amfibrah ali daktil. (Alpske posko\xc4\x8dnice se je leta 1780 v svojem operetu Belin poslu\xc5\xbeil \xc5\xbee Dev, kasneje najbr\xc5\xbe tudi Linhart z verznimi vlo\xc5\xbeki za igro Veseli dan ali Mati\xc4\x8dek se \xc5\xbeeni. Prav tako je bila priljubljena oblika \xc2\xbb\xc4\x8dbeli\xc4\x8darjem\xc2\xab, njene vzore najdemo celo pri Levstiku, Jenku in Gregor\xc4\x8di\xc4\x8du.) Metri\xc4\x8dna shema Pesme na moje rojake je:_NEWLINE_ U \xe2\x80\x93 UU \xe2\x80\x93 UU \xe2\x80\x93 U _NEWLINE_ U \xe2\x80\x93 UU \xe2\x80\x93 UU \xe2\x80\x93 U _NEWLINE_      \xe2\x80\x93  UU \xe2\x80\x93 U _NEWLINE_        \xe2\x80\x93 UU \xe2\x80\x93 _NEWLINE_       \xe2\x80\x93  UU \xe2\x80\x93 U _NEWLINE_         \xe2\x80\x93  UU \xe2\x80\x93\n_START_SECTION_\nSlog\n_START_PARAGRAPH_\nJezik pesmi je preprost, stvaren, poln ljudske modrosti. Pojavljajo se tudi \xc5\xa1tevilna pesni\xc5\xa1ka sredstva oz. razli\xc4\x8dne retori\xc4\x8dne figure: apostrofa ali nagovor (Slovenc/Kranjc, tvoja zemlja je zdrava), okrasni pridevki (prebrisane glave pa \xc4\x8dedne in trdne postave, strgan rokav, palca bera\xc5\xa1ka, prazen bokal), personifikacija ali poosebitev (i\xc5\xa1\xc4\x8de te sre\xc4\x8da, stvarica vse ti ponudi) in frazemi (biti prebrisane glave \xe2\x86\x92 biti iznajdljiv, ak nisi zaspan \xe2\x86\x92 \xc4\x8de nisi len, iz rok ji prejemat ne mudi \xe2\x86\x92 ne obiraj se).'